शुक्रवार को कोर्ट ने वीडियो कॉन्फ्रेंस के माध्यम से जितेन्द्र से कहा कि तुम्हें अपराध में दोषी पाया है। अपने बचाव में कुछ कहना चाहते हो। उसने कोर्ट से कहा कि मैं अपनी भाभी के साथ डबरा में था, मैंने कोई अपराध नहीं किया। उसके बाद कोर्ट ने कहा कि ऐसा कोई साक्ष्य पेश नहीं किया, जिससे साबित हो सके कि तुम डबरा में थे। कोर्ट ने उसे फांसी की सजा का फैसला पढ़कर सुनाया। सजा सुनकर वह शांत बैठ गया। घटना के 37 दिन में कोर्ट ने फैसला सुनाया। मामले में 11 दिन में 33 गवाह पूरे करा दिए।